b'\n_START_ARTICLE_\nTar\xc4\x8da (TV oddaja)\n_START_SECTION_\nZgodovina oddaje\n_START_PARAGRAPH_\nPrva voditeljica oddaje leta 2003 je bila Lidija Hren. Prva oddaja\xc2\xa0je bila na sporedu 25.2. 2003, dolga 90 minut, tema pa subvencije v kmetijstvu. V tem obdobju je bila predvajana enkrat mese\xc4\x8dno. Po ukinitvi oddaje Pogledi Slovenije je septembra 2013 vloga osrednje tedenske pogovorne oddaje padla na Tar\xc4\x8do, ki so jo prevzeli voditelji Odmevov (Slavko Bobovnik, Rosvita Pesek, Igor E. Bergant) ter novinarki Janja Koren in Tanja Gobec. Urednica je v za\xc4\x8detku leta 2014 postala \xc5\xa0pela \xc5\xa0ipek, ki je bila pred tem urednica informativnega programa na POP TV. Septembra 2014 je oddaja dobila enega voditelja. To je postal dotedanji dopisnik RTV Slovenije iz Berlina Bo\xc5\xa1tjan An\xc5\xbein. Novinarji oddaje so bili Borut Janc, Jure Brankovi\xc4\x8d in Tja\xc5\xa1a Potisk._NEWLINE_Po smrti \xc5\xa0pele \xc5\xa0ipek  je oddajo za\xc4\x8dela urejati Ilinka Todorovski. V sezoni 2015/2016 so po poletni dilemi, ali jo sploh ohraniti, septembra oddajo skraj\xc5\xa1ali iz 90 na 55 minut in ekipo ustvarjalcev prepolovili, od za\xc4\x8detka leta 2017 je del \xc5\xa1ir\xc5\xa1e oddaje Studia 3.   _NEWLINE_Konec januarja 2015 je po odhodu Bo\xc5\xa1tjana An\xc5\xbeina na dopisni\xc5\xa1ko mesto v Beograd vodenje oddaje prevzela Jasmina Jamnik do konca sezone.   Od 26. januarja 2017 vodi oddajo Erika \xc5\xbdnidar\xc5\xa1i\xc4\x8d. Novinarja oddaje sta Jure Brankovi\xc4\x8d in Nata\xc5\xa1a Markovi\xc4\x8d.\n_START_SECTION_\nFormat oddaje\n_START_PARAGRAPH_\nOddaja se tedensko posve\xc4\x8da najbolj akutalnim temam. Pri tem navadno gosti \xc5\xa1tiri do \xc5\xa1est gostov z dodanimi gosti na vklopih v \xc5\xbeivo. Za oddajo se pripravijo tudi novinarski prispevki kot izhodi\xc5\xa1\xc4\x8de za pogovor. Med oddajo se spremlja in objavlja odzive gledalcev na socialnih omre\xc5\xbejih in spletu (twitter, facebook,...).'